Ալինա Պենկովսկայա

Ալինա Բարբարա Պենկովսկայա (, ), լեհ բուժքույր, այլախոհ, արհմիութենական և քաղաքական գործիչ։ 1980 թվականի օգոստոսին Գդանսկում գործադուլի մասնակից, «Համերաշխություն» շարժման ակտիվիստ, առողջապահության արհմիության վարչության պետ։ 1991-1993 թվականներին լիբերալ կուսակցությունից սենատոր։ 

Բոգդան Բորուսևիչի կինը։

Կենսագրություն 
Ծնվել է Լենինի անվան Գդանսկի նավատորմի աշխատակցի ընտանիքում, 1970/1971 թվականների բողոքի ցույցերի մասնակից է։ Նավատորմում աշխատում էր որպես բուժքույր։ Ակտիվորեն մասնակցում էր Ափի ազատ արհմիությունների գործունեության ստեղծմանը։ Նա ձեռնարկություններում ստացված վնասվածքների մասին հոդվածներ է գրել ապօրինի արհմիությունների Robotnik Wybrzeża տեղեկագրում։

1980 թվականի օգոստոսի 14-ին Գդանսկի նավաշինարանում սկսվել է բողոքի գործադուլ՝ ի պաշտպանություն աշխատանքից ազատված Աննա Վալենտինովիչի և Լեխ Վալենսայի։ Վարչակազմը արգելափակել է կապի բոլոր գծերը, բացառությամբ կլինիկայի հեռախոսի։ Այդ հեռախոսի միջոցով Ալինա Պենկովսկայանն կազմակերպել է գործադուլ անողների և արտաքին աշխարհի միջև (առաջինը զանգել է Յացեկ Կուրոնին) կապը։ Մասնակցել է 21 պահանջի մշակմանը, որոնք հիմք են հանդիսացել Լեհաստանի կառավարության հետ ներգործարանային գործադուլի կոմիտեի Գդանսկի համաձայնագրերի և Լեհաստանի փոխվարչապետ Մեչիսլավ Յագելսկու պատվիրակության հետ  գործադուլի առաջնորդների բանակցությունների համար։ Ներառվել է 16-րդ կետը. «Առողջապահության ոլորտում աշխատանքային պայմանների բարելավում՝ որակյալ բժշկական օգնություն ապահովելու համար»։

«Գործադուլի փրկություն» 
1980 թվականի օգոստոսի 16-ին գործադուլային կոմիտեի (կազմավորման օրը) նախագահ դարձած Լեխ Վալենսան հայտարարել է գործադուլի դադարեցման մասին։ Արմատական ակտիվիստները՝ Անջեյ Գվազդան, Իոաննա Գվիազդան, Աննա Վալենտինովիչը, Հենրիկա Կշիվոնոսը, Ալինա Պենկովսկայան, Բոգդան Լիսը, Մարիլյա Պլոնսկան հանդես էին գալիս բողոքների շարունակման օգտին։ Պենկովսկայան դիմել է բանվորներին՝ կոչ անելով մնալ նավատորմում և շարունակել օկուպացիոն գործադուլը, մինչև իշխանությունները կկատարեն գործադուլ անողների բոլոր պահանջները։ Ալինա Պենկովսկայայի գործողությունները հետագայում կոչվել են գործադուլի փրկություն։

Սա հանգեցրել է Վալենսայի հետ լուրջ բախման։ Պենկովսկայան Վալենսային մեղադրել է դավաճանության մեջ, այնուամենայնիվ նրա վրա ազդել է Կուրոնը։ Կուրոնն ու Վալենսան կարծում էին, որ բանվորների և իշխանությունների բախման շարունակումը սպառնում է 1970 թվականի դեկտեմբերյան իրադարձությունների կրկնությանը և նույնիսկ սովետական միջամտությանը։

«Համերաշխության» բժիշկ 
Ալինա Պենկովսկայան «Համերաշխության» ակտիվիստ էր, գլխավորում էր Գդանսկի արհմիությունների առողջության բաժինը և «Համերաշխություն» կազմակերպության կողմից կազմակերպված բժշկական օգնության կետերի համակարգը։ Մասնակցել է առողջապահության հարցերի շուրջ իշխանությունների հետ բանակցություններին։

1984 թվականի դեկտեմբերին ամուսնացել է Բոգդան Բորուսևիչի հետ։ Ամուսնությունից ունի երկու երեխա՝ որդի (Սեբաստիան) և դուստր (Քինգու)։

Նավատորմի սենատոր 
1990-ականների սկզբին հասարակական-քաղաքական համակարգի փոփոխությունից հետո Ալինա Պենկովսկայան ամուսնու հետ անդամագրվել է ժողովրդավարական միություն և Թադեուշ Մազովեցկու ազատության միություն ազատական կուսակցություններին։ 1991 թվականին ընտրվել է Լեհաստանի Սենատի պատգամավոր։ 1998-2002 թվականներին Գդանսկի քաղխորհրդի անդամ էր։ Ակտիվորեն մասնակցում էր տեղային քաղաքականությանը, հատուկ ուշադրություն էր դարձնում Գդանսկի նավատորմի բժշկական օգնությանը։

Լեխ Վալենսան ասել է, որ Ալինա Պենկովսկայայի օրինակը ստիպել է նրան փոխել նախկին վերաբերմունքը քաղաքականության մեջ կանանց հնարավորությունների մասին։

Հիշատակ 

Ալինա Պենկովսկայան մահացել է 50 տարեկան հասակում։

2006 թվականի մաայիսի 3-ին Ալինա Պենկովսկայան հետմահու պարգևատրվել է Լեհաստանի Վերածննդի շքանշանով։ Նա Գդանսկի պատվավոր քաղաքացի է։

2003 թվականին Ալինա Պենկովսկայայի մասին նկարահանվել է «Կյանքի պատմություն» վավերագրական ֆիլմը։ Ալինա Պենկովսկու կերպարն արտացոլված է «Երկաթե մարդը» (ռեժ. Անջեյ Վայդա) և «Գործադուլ» (ռեժ. Ֆոլկեր Շլյոնդորֆ) կինոնկարի հերոսներում։

Ծանոթագրություններ 

https://ru.wikipedia.org/wiki/%D0%9F%D0%B5%D0%BD%D0%BA%D0%BE%D0%B2%D1%81%D0%BA%D0%B0%D1%8F,_%D0%90%D0%BB%D0%B8%D0%BD%D0%B0

 
Բուժքույրեր
Լեհ բժիշկներ
Լեհաստանի քաղաքական գործիչներ
Լեհաստանի կին քաղաքական գործիչներ